Guri

mini|Forfattaren Guri B. Hagen.
Guri, Gyri og Gyrid er kvinnenamn danna som dialektformer av Gudfrid. Dette namnet er sett saman av guð eller goð, 'gud', og fríðr, 'vakker'. Begge namna har namnedag den 6. mai.

 Bruk 
Guri var mykje brukt som namn på jentebarn fødd i Noreg på 1700-talet og byrjinga av 1800-talet. Bruken gjekk stort sett nedover på heile 1900-talet, bortsett frå ein periode då det var noko meir brukt på 1940- og 1950-talet.

I 2009 var det 2 453 kvinner som heitte Guri i Noreg. 125 heitte Gyrid og 123 heitte Gyri.

 Namneberarar 
 Gurid Almenningen (1892-1990), norsk politikar (Ap)
 Guri Stormoen (1901-1974), norsk skodespelar
 Guri Vesaas (f. 1939), norsk forlagsredaktør
 Guri B. Hagen (f. 1947), norsk barnebokforfattar
 Guri Egge (f. 1948), norsk operasongar
 Gyri Sørensen (f. 1951), norsk alpinist
 Guri Ingebrigtsen (f. 1952), norsk politikar (Ap)
 Guri Hjeltnes (f. 1953), norsk professor og historikar
 Guri Schanke (f. 1961), norsk artist
 Guri Johnson (f. 1961), norsk skodespelar
 Gyrid Listuen (f. 1961), norsk radiojournalist
 Guri Hetland (f. 1974), norsk langrennsløpar
 Gyrid Axe Øvsteng (f. 1974), norsk dramatikar
 Guri Solberg (f. 1976), norsk programleiar

 Annan bruk 
 «guri» og «guri malla» er utrop danna som omskrivingar av «Gud og Maria».nrk.no Språkspalten, NRK Hordaland
 Guridalsnosi er eit fjell i Luster kommune i Indre Sogn.
 Gyrinosvatnet er ein innsjø i Buskerud.

 Sjå og 
 Guro

 Kjelder 
 Denne artikkelen bygger på «Guri» frå , den 5. mai 2009. 
 nordicnames.de



Kategori:Kvinnenamn
Kategori:Førenamn av norrønt opphav
Kategori:Namn knytte til gudar
Kategori:Namn knytte til eigenskapar